**Hlavná kontrolórka obce Pohronský Ruskov

S T A N O V I S K O
hlavnej kontrolórky k dodržaniu podmienok na prijatie návratných
zdrojov financovania**

Na základe ustanovenia § 17 ods. 14 zákona 583/2004 Z. z. o rozpočtových pravidlách územnej samosprávy v znení neskorších predpisov som preverila dodržanie podmienok na prijatie návratných zdrojov financovania pred ich prijatím.

**Zákonné ustanovenia pri používaní návratných zdrojov financovania**

Podľa §11 ods. 4 písm. b) zákona SNR č. 369/1990 Zb. o obecnom zriadení v znení neskorších predpisov rozhodovať o prijatí úveru je vyhradené obecnému zastupiteľstvu.

Podmienky používania návratných zdrojov financovania sú upravené v ustanovení § 17 ods. 2 zákona č. 583/2004 Z. z., kde podľa citovaného ustanovenia obec môže použiť návratné zdroje financovania len na úhradu kapitálových výdavkov. Obec môže vstupovať len do takých záväzkov vyplývajúcich z návratných zdrojov financovania, ktorých úhrada dlhodobo nenaruší vyrovnanosť bežného rozpočtu v nasledujúcich rokoch.

Podmienky na prijatie návratných zdrojov financovania sú upravené v ustanovení § 17 ods. 6 zákona o rozpočtových pravidlách územnej samosprávy. Obec môže na plnenie svojich úloh prijať návratné zdroje financovania, len ak sú splnené nasledovné podmienky:

a/ celková suma dlhu obce alebo vyššieho územného celku neprekročí 60% skutočných bežných príjmov predchádzajúceho rozpočtového roka,

b/ suma ročných splátok návratných zdrojov financovania vrátane úhrady výnosov neprekročí 25% skutočných bežných príjmov predchádzajúceho rozpočtového roka.

Celkovou sumou dlhu obce sa podľa § 17 ods. 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov rozumie súhrn záväzkov vyplývajúcich zo splácania istín návratných zdrojov financovania ku koncu rozpočtového roka, záväzkov z investičných dodávateľských úverov a ručiteľských záväzkov obce.

Do sumy splátok sa nezapočítava suma ich jednorazového predčasného splatenia. Obec je povinná v priebehu rozpočtového roka sledovať vývoj dlhu a splátok návratných zdrojov financovania (§ 17 ods. 9 zákona č. 583/2004 Z. z.).

**Výpočet ukazovateľa splátkovej rezervy**

Údaje obce Pohronský Ruskov, z ktorých sa vychádza pri preverovaní dodržania podmienok na prijatie návratných zdrojov financovania:

Celková suma dlhu ku dňu 8.12.2023 288.917,53 €

Skutočné bežné príjmy rozpočtu za rok 2022 1.178.186,17 €

Celková suma ročných splátok k 31.12.2023 predstavuje 37.644,00 €

**Overenie dodržania podmienok na prijatie návratných zdrojov financovania:**

1. Ukazovateľ celkovej sumy dlhu k 31.12.2023

Skutočné bežné príjmy za predchádzajúci rok 2022 predstavujú sumu 1.178.186,17 €,

z toho 60% je 706.911,70 €.

Celková suma dlhu obce k 31.12.2023 je vo výške 288.917,53 €, čo predstavuje 24,52 % bežných príjmov predchádzajúceho rozpočtového roka.

Ukazovateľ úverovej rezervy k 31.12.2023: 417.994,17 €

Zákon č. 583/2004 Z. z. § 17 odsek. 9 až 13 a ods. 15 sprísňuje podmienky zadlžovania obcí a VÚC nad hranicu 50 % skutočných bežných príjmov predchádzajúceho rozpočtového roka s následnými povinnosťami prijať opatrenia na zníženie celkového dlhu obce alebo
VÚC. V prípade prekročenia hranice 50% vyplýva hlavnému kontrolórovi povinnosť bezodkladne oznámiť dosiahnutie stanovenej hranice dlhu MF SR.

V prípade obce Pohronský Ruskov 50 % predstavuje čiastku celkového dlhu obce vo výške 589.093,09 €. **Úverová rezerva je 300.175,56 €.**

**Záverečné stanovisko hlavnej kontrolórky obce k celkovému dlhu**

**obce Pohronský Ruskov**

***Na základe predchádzajúcich výpočtov konštatujem, že sú dodržané podmienky na prijatie návratných zdrojov financovania podľa § 17 zákona č. 583/2004 Z. z. o rozpočtových pravidlách územnej samosprávy.***

V Pohronskom Ruskove, 7.12.2023

PhDr. Alžbeta Kádašiová

 hlavná kontrolórka obce Pohronský Ruskov